b'\n_START_ARTICLE_\nCecil Stanway Sugden\n_START_SECTION_\n\xc5\xbdivljenjepis\n_START_PARAGRAPH_\nPo kon\xc4\x8danemu Kolid\xc5\xbeu Brighton (Brighton College) je bil leta 1923 sprejet med Kraljeve in\xc5\xbeenirce kot \xc4\x8dastnik._NEWLINE_Med drugo svetovno vojno se je bojeval v Severni Afriki in bil od leta 1943 direktor za na\xc4\x8drte v Vojni pisarni. Po vojni je leta 1945 postal direktor voja\xc5\xa1kih operacij v isti pisarni. Leta 1947 je bil kot general\xc5\xa1tabni brigadir dodeljen Poveljstvu britanskih enot v Egiptu; naslednje leto je postal na\xc4\x8delnik \xc5\xa1taba v istem poveljstvu._NEWLINE_Leta 1949 se je vrnil v Vojno pisarno, pri \xc4\x8demer je postal direktor administracije osebja; na tem polo\xc5\xbeaju je ostal do leta 1951, ko je bil imenovan za na\xc4\x8delnika \xc5\xa1taba Britanske kopenske vojske na Renu. \xc4\x8cez tri leta (1954) je postal poveljnik britanskih sil v Hong Kongu; tu je ostal do leta 1956, ko je bil imenovan za vrhovnega poveljnika Zavezni\xc5\xa1kih sil Severna Evropa (Allied Forces Northern Europe; AFNORTH)._NEWLINE_V letih 1958\xe2\x88\x9261 je bil Quartermaster-General to the Forces, nato pa je postal Master-General of the Ordnance.'